# Temza[labot | labot pirmkodu]

| Temza |
| --- |
| **angļu: *River Thames |
|  Temza Londonā |
|   |
| **Izteka** | Glosteršīra |
| **Ieteka** | Ziemeļjūra |
| **Baseina valstis** |  Anglija |
| **Caurteces valstis** |  Anglija |
| **Garums** | 346 km |
| **Iztekas augstums** | 110 m |
| **Vidējā caurtece** | 65,8 (pie Londonas) m³/s  |
| **Baseina platība** | 12 935 km²  |
|  **Temza Vikikrātuvē** |

**Temza** (angļu: *River Thames*), vietām zināma kā **Aisisa** (angļu: *Isis*, ir upe Apvienotajā Karalistē, kas tek cauri Anglijas dienvidiem. Plašāk zināma tādēļ, ka tek cauri Londonai. Tā ir garākā upe Anglijā un otrā garākā Apvienotajā Karalistē pēc Sevērnas.

Temza sākas Glosteršīrā 110 metru virs jūras līmeņa, pēc 346 kilometriem veidojot estuāru netālu no Tilberijas, Eseksā un Greivsendas, Kentā ietek Ziemeļjūrā. No rietumiem tā tek cauri arī Oksfordai (kur to dažreiz sauc par Aisisu), Redingai, Vindzorai un Ričmondai. Temza apūdeņo arī visu Lielo Londonu.

Upes lejteci sauc par Paisuma ceļu (*Tideway*), kas atvasināts no tās garā paisuma posma līdz Teddingtonas slūžām. Tās paisuma posms ietver lielāko daļu Londonas posma, un tās kāpums un kritums ir 7 metriem. No Oksfordas līdz estuāram Temza pazeminās par 55 metriem.

Temzas sateces baseins aptver lielu daļu Anglijas dienvidaustrumu un nelielu daļu Anglijas rietumu daļas; upi baro vismaz 50 nosauktas pietekas. Upē ir vairāk nekā 80 salu. Temzas ūdeņi variē no saldūdens līdz gandrīz jūras ūdenim, tāpēc upē mīt daudzveidīga savvaļas dzīvnieku pasaule.

## Nosaukums

Saskaņā ar Maloriju un Adamsu, Temzas vārds, kas cēlies no vidusangļu valodas vārda *Temese*, ir atvasināta no britu upes nosaukuma *Tamesas* (no hipotētiskā *\*tamēssa*), kas latīņu valodā piefiksēta kā *Tamesis*, un ir mūsdienu velsiešu valodas vārda *Tafwys* (Temza) aizmetnis.

Nosaukuma elements *Tam* varētu būt nozīmējis "tumšs", un to var salīdzināt ar citiem radniecīgiem vārdiem, piemēram, slāvu *темно* (protoslāvu *\*tĭmĭnŭ*), lietuviešu *tamsi* (‘tumšs’), latviešu "tumsa", sanskrita *tamas* (‘tumšais ūdens’), velsiešu *tywyll* (‘tumsa’) un vidusīru *teimen* (‘tumši pelēks’). Šī izcelsme ir kopīga daudziem citiem upju nosaukumiem Lielbritānijā, piemēram, Teimaras upei pie Devonas un Kornvolas robežas, vairākām upēm ar nosaukumu Teima Midlendā un Ziemeļjorkšīrā, Teivija pie Dārtmūras, Tīma ziemeļaustrumos, Teifi un Tīma Velsā, Tīviota Skotijā un Temzas pieteka Teima.

Kenets Džeksons ierosināja, ka Temzas nosaukums nav indoeiropiešu (un tā nozīme nav zināma), savukārt Pīters Kitsons norādīja, ka tas ir indoeiropiešu nosaukums, bet radies pirms britiem un tā nosaukums norāda uz "dubļainību" no saknes *\*tā-* ('kust').

## Pilsētas Temzas krastos

* Lečleida
* Oksforda
* Ebingdona pie Temzas
* Redinga
* Henli pie Temzas
* Mārlova
* Meidenheda
* Vindzora
* Steinsa pie Temzas
* Voltona pie Temzas
* Londona
* Dārtforda
* Sautendonsī

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Temza.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* Ceļvedis par Temzu Arhivēts 2010. gada 30. decembrī, *Wayback Machine* vietnē.